gu en gu gu en es en en gu gu gu gu gu gu gu gu gu gu gu gu en en el gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu en gu en en el gu gu gu gu gu gu gu gu gu gu gu gu gu en gu en en gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu el gu gu gu gu gu gu en en en en id en en en en en gu gu gu gu gu gu gu gu gu gu en gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu en gu en gu en gu en gu en gu en gu en gu en gu en gu en gu en gu en gu gu gu gu gu gu gu gu gu az gu en en en en
મીતિક્ષા.કોમ – Page 3 – ગુજરાતી સાહિત્યનું નવું સરનામું
Press "Enter" to skip to content
open menu mobile menu toggle button
Published May 24, 2017 by Daxesh
અશ્રુઓ જળથી વધારે કૈં નથી,
જિંદગી પળથી વધારે કૈં નથી.
ઊંઘને માનો પથારી જો તમે,
સ્વપ્ન એ સળથી વધારે કૈં નથી.
હાથ કાગળથી વધારે કૈં નથી.
હાર જીત એનો પુરાવો છે ફકત,
પાંચ આંગળથી વધારે કૈં નથી.
હોય ખુદ્દારી જો માનવનું શિખર,
લાચારી તળથી વધારે કૈં નથી.
શત્રુ બાવળથી વધારે કૈં નથી.
દેહ પીંજર છે ને પંખી પ્રાણનું,
શ્વાસ સાંકળથી વધારે કૈં નથી.
મસ્ત ઝરણાં જેવી ‘ચાતક’ની ગઝલ,
‘વાહ’ ખળખળથી વધારે કૈં નથી.
– © દક્ષેશ કોન્ટ્રાકટર ‘ચાતક’
Published April 20, 2017 by Daxesh
આંખની ભીની ગલીમાં સાંજનો સૂર્ય લઈ આવો તો બીજું થાય શું ?
રાતની બારી ઊઘાડી કોઈના સ્વપ્ન તફડાવો તો બીજું થાય શું ?
ઊંઘ નામે એક લાક્ષાગૃહ જ્યાં કૈંક શમણાંઓ સૂતેલા હોય ને,
સ્પર્શની દીવાસળી ચાંપી તમે શ્વાસ સળગાવો તો બીજું થાય શું ?
આંગણું મતલબ હવાના સાથિયા, દ્વાર ને બારી જરા પંચાતીયા,
ભીંતની બંનેય બાજુ ભીંત ને ભીંત ખખડાવો તો બીજું થાય શું ?
દુઃખ ને દર્દો હિમાલયના સમા, સુખ એમાંથી નીકળનારી નદી,
પ્યાસ કેવળ પ્રેમભીનાં હોઠની, જામ છલકાવો તો બીજું થાય શું ?
જિંદગી ‘ચાતક’ સમયનો ખેલ ને આપણું હોવું એ ટૂંકી વારતા,
દેહ પીંજર છે ને પંખી શ્વાસનું, પાંખ ફફડાવો તો બીજું થાય શું ?
– © દક્ષેશ કોન્ટ્રાકટર ‘ચાતક’
સંબંધ પૂરો થાય છે
Published March 24, 2017 by Daxesh
[Painting by Donald Zolan]
લ્યો, ઋણાનુબંધ પૂરો થાય છે,
આપણો સંબંધ પૂરો થાય છે.
શ્વાસથી જેને રહ્યા આલેખતાં,
એ મહાનિબંધ પૂરો થાય છે.
ભીંત પર લટકી શકો ના પાંપણે,
– એ કડક પ્રતિબંધ, પૂરો થાય છે.
લાગણી નામે નદી છે સાંકડી,
અશ્રુઓનો બંધ પૂરો થાય છે.
આંખમાં મરજી મુજબ આવી શકો,
ભેજનો પ્રબંધ પૂરો થાય છે.
કેટલી ‘ચાતક’ અધૂરપ, ને છતાં,
આ વિરહ અકબંધ પૂરો થાય છે !
– © દક્ષેશ કોન્ટ્રાકટર ‘ચાતક’
Published February 20, 2017 by Daxesh
[A painting by Donald Zolan]
અમારી આંખ અથ છે ને તમારી આંખ ઈતિ છે,
તમે પૂછો નહીં કે પ્રેમ એ કેવી ભૂમિતિ છે.
અમારાં સ્વપ્ન તમને જોઈ મોટા થઈ ગયાં કિન્તુ,
તમારી લાગણી શાને હજીયે દૂધપીતી છે ?
સમયની ચાલને બદલી શકો ના, એ સ્વીકારું છું,
સમય રોકાય છે ક્યારેક એની પણ પ્રતીતિ છે.
સૂરજના હાથ પર મહેંદી મૂકી જગને બતાવી દો,
થયાં છે લોહીનાં પાણી પછી આ રાત વીતી છે.
સજીવન થઈ જશે રંગો તો તસવીરોનું થાશે શું ?
ઘણા સંબંધની ફ્રેમે પનપતી એક ભીતિ છે.
હથેળીમાં લઈ ‘ચાતક’ કથાની ખાતરી કરજો,
અહીં પ્રત્યેક આંસુઓની નોખી આપવીતી છે.
– © દક્ષેશ કોન્ટ્રાકટર ‘ચાતક’
ઉડી શકાયું હોત તો
Published January 9, 2017 by Daxesh
એક પારેવાથી જો ઉડી શકાયું હોત તો,
પત્રથી હૈયા સુધી પહોંચી શકાયું હોત તો.
માત્ર સરનામું કરીને આંખમાં રાખી મૂક્યું,
આંસુનું પરબીડિયું નાખી શકાયું હોત તો.
મહેકને રસ્તાની વચ્ચે આંતરીને બે ઘડી,
ફૂલનું સરનામું જો પૂછી શકાયું હોત તો.
જિંદગી જીવી જવાનું કૈંક તો બ્હાનું મળત,
સ્વપ્ન અભરાઈ ઉપર મૂકી શકાયું હોત તો.
આપણાં હોવાપણાંની વારતાનું શું થતે ?
એક પરપોટાથી જો ડૂબી શકાયું હોત તો.
જાત બાળી એનો ‘ચાતક’ વસવસો રહેતે નહીં,
થોડું અજવાળું ઘરે લાવી શકાયું હોત તો.
– © દક્ષેશ કોન્ટ્રાકટર ‘ચાતક’
અંગ્રેજ થોડા હોય છે ?
Published December 9, 2016 by Daxesh
વસવસા આ જિંદગીના સ્હેજ થોડા હોય છે ?
વેદનાના દોસ્ત, દસ્તાવેજ થોડા હોય છે ?
લાગણી માઝા મૂકે ત્યારે જ નીકળે આંસુઓ,
આંખના ખૂણે હમેશા ભેજ થોડા હોય છે ?
પ્રેમ તો પહેલી નજરમાં પાંગરેલી વારતા,
પ્રેમની પ્રસ્તાવનાના પેજ થોડા હોય છે ?
પ્રેમમાં ખોટા પડે છે દોસ્ત, બધ્ધાયે ગણિત
એક વત્તા એક કાયમ બે જ થોડા હોય છે ?
હર્ષથી કોઈ લગાવે ગાલ પર ચપટી ગુલાલ,
રંગ કરનારા બધા રંગરેજ થોડા હોય છે ?
સોરી કહેવાથીય માફી ના મળે એવું બને,
માફ કરનારા બધા અંગ્રેજ થોડા હોય છે ?
પ્રેમમાં ‘ચાતક’ બીડેલા હોઠ કહી દે છે ઘણું,
હર ખુલાસા સનસનાટીખેજ થોડા હોય છે ?
– © દક્ષેશ કોન્ટ્રાકટર ‘ચાતક’
પ્રેરણા – ઉદયનભાઈનું આ મુક્તક
ક્યારે, કઈ રીતે, ને એમાં વાંક કોનો? શું કહું?
વાતેવાતે એમ દસ્તાવેજ થોડા હોય છે ?
પાંપણો ઝુકાવી મન, હળવેકથી, પાછું વળ્યું
સર્વ કિસ્સા સનસનાટીખેજ થોડા હોય છે ?
Previous 1 2 3 4 … 111 Next
Enter your email address to receive notifications of new posts by email.
Join 363 other subscribers
ચુંટલી ખણી હશે ?
આમીન આવી જાય છે
કોઈ હજી પણ રાહ જુએ છે
Karshan Chaudhari on મૌનની રજૂઆત
Daxesh on તો મળ મને
NIG India on મોર બની થનગાટ કરે
jenee Gandhi on તો મળ મને
અલ્પેશ આહિર on મોર બની થનગાટ કરે
સુરેશ જાની on નૈયા ઝૂકાવી મેં તો
Daxesh on લાગણીના કાન
Daxesh on લાગણીના કાન
Daxesh on લાગણીના કાન
Daxesh on લાગણીના કાન
Have you heard ?
એકવાર શ્યામ તારી મોરલી
વંદન કરીએ શ્રીપ્રભુ ચરણે
ક્યાં ખોવાયું બચપણ મારું ?
જળકમળ છાંડી જાને બાળા
સમય મારો સાધજે વ્હાલા
એક દિન આવશે સ્વામી મારા
Categories Select Category हिन्दी અચલ મહેતા અછાંદસ અતુલ પુરોહિત અદી મિરઝા અનીલ જોષી અનુરાધા પૌંડવાલ અન્ય ગાયકો અન્ય સર્જકો અમર ભટ્ટ અમૃત ઘાયલ અરુણ દેસાણી અવિનાશ વ્યાસ આદિલ મન્સૂરી આરતી આરતી મુન્શી આશા ભોંસલે આશિત દેસાઈ આસીમ રાંદેરી ઉમાશંકર જોશી ઐશ્વર્યા મજમૂદાર ઓડિયો કરસનદાસ માણેક કવિ કાગ કવિતા કૃષ્ણમૂર્તિ કિશોર કુમાર કુતુબ આઝાદ કુંદનિકા કાપડિયા કૃષ્ણ દવે કૈલાશ પંડિત ખલીલ ધનતેજવી ગંગા સતી ગઝલ ગની દહીંવાલા ગીત ગુંજન ગાંધી ગૌરાંગ ઠાકર ચાતક ચિનુ મોદી જગજીત જગદીપ નાણાવટી જગદીશ જોષી જલન માતરી જવાહર બક્ષી ઝવેરચંદ મેઘાણી તુષાર શુકલ દેશભક્તિ ગીત ધૂની માંડલિયા નજમ નરસિંહ મહેતા નર્મદ નાઝિર દેખૈયા નિરુપમા શેઠ નિર્મિશ ઠાકર પંકજ ઉધાસ પન્ના નાયક પાર્થિવ ગોહિલ પુરુષોત્તમ ઉપાધ્યાય પ્રફુલ્લ દવે પ્રાર્થના ફિલ્મી ગીતો બરકત વિરાણી બેફામ બંસરી યોગેન્દ્ર બાલુભાઈ પટેલ બાળગીત ભજન મકરંદ દવે મણિલાલ દેસાઈ મનહર ઉધાસ મનોજ ખંડેરીયા મન્ના ડે મરીઝ મહમદ રફી મહેક ટંકારવી મહેન્દ્ર કપૂર મા સર્વેશ્વરી માધવ રામાનુજ મીરાંબાઈ મુકેશ મુકેશ જોષી મુક્તક મેહુલ સુરતી યોગેશ્વરજી રઈશ મનિયાર રમેશ પારેખ રમેશભાઈ ઓઝા રાજેન્દ્ર શુકલ રાવજી પટેલ રાસ-ગરબા રાસબિહારી દેસાઈ રુબાઈઓ લઘુકાવ્યો લતા મંગેશકર વિડીયો વિનય ઘાસવાલા વિનોદ જોષી વીણેલા મોતી શૂન્ય પાલનપુરી શોભિત દેસાઈ શૌર્યગીત શ્યામલ સૌમિલ સંકલન સાધના સરગમ સુંદરમ્ સુરેશ દલાલ સૈફ પાલનપુરી સોનાલી બાજપાઈ સોલી કાપડીયા સ્તોત્ર હરીન્દ્ર દવે હરીશ મિનાશ્રુ હંસા દવે હિતેન આનંદપરા હેમંત ચૌહાણ હેમા દેસાઈ
મોર બની થનગાટ કરે
271632 Views | 120 Comments
પ્રિય પપ્પા … તમારા વગર
80904 Views | 54 Comments
71863 Views | 47 Comments
68729 Views | 30 Comments
મારા ઘટમાં બિરાજતા શ્રીનાથજી
56765 Views | 34 Comments
રક્ત ટપકતી સો સો ઝોળી
53757 Views | 16 Comments
51062 Views | 23 Comments
42166 Views | 17 Comments
40781 Views | 20 Comments
દીકરી તો પારકી થાપણ કહેવાય
37116 Views | 11 Comments
audio Befaam chitrabhanu death garba Goddess saraswati prayer गज़ल અનુરાધા પૌંડવાલ અવિનાશ વ્યાસ આસિમ રાંદેરી ગઝલ ગઝલ ગની દહીંવાલા ગીત ગીત ગુજરાતી ગુજરાતી ગઝલ ગુજરાતી ગઝલ ચાતક જગદીશ જોષી ઝવેરચંદ મેઘાણી દક્ષેશ નરસિંહ મહેતા પરિચય પુરુષોત્તમ ઉપાધ્યાય પ્રાર્થના બેફામ ભજન મકરંદ દવે મનહર ઉધાસ મરીઝ મારા તરફથી મુકેશ મુકેશ જોષી મુક્તક મૃત્યુ યોગેશ્વરજી રઈશ મનિયાર રાજેન્દ્ર શુકલ રાવજી પટેલ શૂન્ય પાલનપુરી શૂન્ય પાલનપુરી સૈફ પાલનપુરી હસ્તાક્ષર
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
© 2018 મીતિક્ષા.કોમ All rights reserved. Proundly powered by Wordpress.